MacBook Air și Pro sunt primele laptopuri Apple care vin cu procesorul M1. Ce au special.
MacBook Air și Pro sunt primele laptopuri Apple care vin cu procesorul M1. Primele recenzii sunt pozitive. Există și câteva minusuri.
Cine mizează totul pe o singură carte, trebuie să se asigure că e imbatabilă. Asta a făcut Apple cu noile laptopuri.Anunțate săptămâna trecută, MacBook Air și Pro sunt primele laptopuri Apple care vin cu procesorul M1.Acesta a fost creat tot de Apple și reunește mai multe componente într-un singur cip puternic. Iar Apple a decis să vândă doar aceste modele de acum încolo.Din fericire pentru compania americană, primele concluzii sunt pozitive. Recenziile specialiștilor au apărut și laudă noile laptopuri pentru performanțele realizate.Există și câteva minusuri: camera pentru conferințele video a dezamăgit, în timp ce aplicațiile de pe iPhone sau iPad nu sunt optimizate suficient de bine.Totuși, sunt detalii minore, spun jurnaliștii americani.Dieter Bohn – tech reviewer The Verge: "E groaznică. Este în continuare la rezoluție 720p iar Apple are acest procesor de imagine în cipul M1 care ar trebui să facă imaginea mai bună. Dar în schimb o face o imagine procesată a uneia urâte"Nilay Patel – tech reviewer The Verge: "Serios, singurul defect al acestor laptopuri este că Apple insistă să folosească camere video oribile. În afara de acest lucru, vedem un salt uriaș al performanțelor și o durată de viață a bateriei semnificativ mai mare pentru același preț ca modelele precedente".